Aḥric wis tmanya s uzwel Yuna, yebda seg usebtar 87 ar 104. Deg uḥric-agi tamyarut tewwi-d awal ɣef yemma-as n Yuna tamdakult n rruḥ n Tezgertirga amzun d weltma-s myeḥmalent ɛedlent aṭas temsefhament temɛawanen-t deg yal tamsalt, kifkif-itent di kulci akken qqaren wat zik yufa uzeduz afus-is, Yuna d Tezgertirga myufant seg wasmi myussanen-t deg tsedawit ur mfaraqen-t. Yuna ula d nettat tesɛeda temẓi qerriḥen, imi temmut yemma-as asmmi meẓẓiyet baba-as yewɛer maci d kra yesɛeda lbaṭel ameqran ɣef yemma-as n Yuna tezweǧ mebla lebɣi-s, yessarzeg-as tudert-is tettraǧu mahat ad ibeddel tesber nnig lazem, teqqim kan ɣef warraw-is. Akken kan temmut iɛawed zwaǧ yewwi-d tameṭṭut d tazremt tewwi-d yid-s aqcic texdem lbaṭel deg warraw-is aladɣa Yuna tekreh-it tezga theddar fell-as ayen ur nelli, ula d bab-as yessufeɣ-it seg wexxam.